בגרסת הבמה המקורית משנת 1966 בלונדון כיכבה ונסה רדגרייב ולצידה אוליביה האסי הצעירה. רדגרייב דחתה את ההצעה להשתתף בהפקת הברודוויי ב-1968 שבה כיכבה זואי קלדוול, שעבור תפקיד זה זכתה בפרס טוני. רדגרייב גם דחתה את התפקיד בסרט. ב-1969 יצא הסרט "האביב של מיס ברודי". את תפקיד מיס ברודי גילמה מגי סמית', שזכתה על כך בפרס האוסקר לשחקנית הטובה ביותר. ב-1978 הטלוויזיה הסקוטית הפיקה סדרה בת שבעה פרקים, בה כיכבה ג'רלדין מקיואן.
קנאת בן הכפר
קנאת בן כפר
ג'ומאנה חדאד
גומאנה חדאד (בערבית: جمانة حداد; נולדה ב-6 בדצמבר 1970) היא סופרת, משוררת, דוברת ציבורית, עיתונאית ופעילת זכויות נשים. היא נבחרה כאחת מ-100 הנשים הערביות החזקות ביותר בעולם ארבע שנים ברציפות על ידי מגזין העסקים הערבי, בשל האקטיביזם החברתי והתרבותי שלה. היא המייסדת של "ג'אסד", כתב עת רבעוני בשפה הערבית. חדאד השיקה תוכנית חדשה בנובמבר 2018 בערוץ Alhurra העוסקת בנושאים של חופש הביטוי וחשיבה ביקורתית.
קריירה.
חדאד היא עורכת התרבות של עיתון "סמירה" בין השנים 1997 ו-2017. היא גם בסגל של האוניברסיטה האמריקאית בביירות. היא חברה במועצת המנהלים של MARCH Lebanon, עמותה הנלחמת בצנזורה ופועלת להעלאת מודעות לזכות לחופש ביטוי, ובין 2007 ל-2011, היא שמשה כרכזת עבור הפרס הבינלאומי לסיפורת ערבית (פרס בוקר של העולם הערבי) ומאז היא משמשת כחברת מועצת המנהלים של הפרס.
בשנת 2009, היא כתבה בשיתוף ושיחקה בסרטה של יוצרת הסרטים הלבנונית ג'וסלין סאאב, "מה קורה?". באוקטובר של אותה השנה, היא נמנתה ברשימת 39 הסופרים הערבים מתחת לגיל 39. בנובמבר של 2009, היא זכתה בפרס הבינלאומי לשירה צפון דרום, מטעם קרן פסקרברוצו באיטליה.
ב-2006, זכתה חדאד בפרס העיתונות הערבי.
בפברואר 2010 היא זכתה בפרס הספרותי הערבי, מטרופוליס כחול. באוגוסט 2010, היא זכתה בפרס רודולפו ג'נטילי האיטלקי.
בנובמבר 2012, היא זכתה בפרס קוטולי לעיתונאות ב קטניה, איטליה.
ביולי 2013, היא מונתה שגרירת כבוד לתרבות וזכויות אדם של העיר נאפולי בים התיכון על ידי ראש העיר של נאפולי לואיג'י דה מג'יסטריס.
בפברואר 2014, הוענק לה פרס מפעל קריירה בשירה של קרן ארכיקולטורה באקוויטרמה שבאיטליה.
המגזין של חדאד הוא נושא הסרט משנת 2013 של אמנדה חומסי-אוטוסון, "ג'סאד ומלכת הסתירות" (Jasad &amp; The Queen of Contradictions), הפקה של פרויקט נשים עושות סרטים.
כתיבתה של חדאד זכתה לשבחי הביקורת בלבנון וברחבי העולם הערבי. רבים מפרסומיה תורגמו לשפות אחרות.
חדאד עצמה דוברת 7 שפות, ותרגמה מחזות, שירה, סיפורת, ועוד עבור יוצרים ערבים ובינלאמיים, ביניהם "אנתולוגיית השירה הלבנונית המודרנית" אשר פורסמה בספרד ובמדינות נוספות באמריקה הלטינית.
במסגרת עבודתה העיתונאית והתרבותית, ערכה חדאד ראיונות ודיאלוגים עם סופרים מוערכים רבים, ביניהם אומברטו אקו, פול אוסטר, חוסה סרמאגו, פאולו קואלו, פטר הנדקה, ואחרים.
חיים אישיים.
חדאד נולדה למשפחה שמרנית בת הדת הסורית אורתודוקסית. אמה ממוצא ארמני. היא חיה בביירות עם שני בניה, והיא מתנגדת חריפה לדת מאורגנת.
ריקי אה פוברי
ריקי אה פוברי (באיטלקית: Ricchi e Poveri) היא להקת פופ איטלקית, אשר פעילה מסוף שנות ה-60. הלהקה מכרה מעל 22 מיליון עותקים ברחבי העולם.
הלהקה ייצגה את איטליה באירוויזיון 1978, עם השיר "Questo Amore", וסיימה לבסוף במקום ה-12.
שנות השישים: הקמת הלהקה.
הלהקה נוסדה בשנת 1967 בז'נבה על ידי פרנקו גאטי, אנג'לה ברמבאטי, אנג'לו סוטגיו ומרינה אוקיינה.
בשנות ה-70 וה-80 הלהקה נחלה הצלחה רבה בפסטיבל סן רמו כשהם הגיעו למקום השני בשנת 1970 ("La prima cosa bella)" ו-1971 ("Che sarà)", ולמקום הראשון בשנת 1985 עם השיר "Se m'innamoro".
מרק אליהו
מאיר בנט
מאיר מקס בנט
בן המלך והעני (סרט, 1990)
בן המלך והעני (באנגלית: The Prince and the Pauper) הוא סרט הנפשה אמריקאי משנת 1990, מסוגת קומדיה, אקשן והרפתקאות, אשר מבוסס על רומן בעל אותו שם מאת הסופר מארק טוויין. הסרט משמש כסרט ה-128 בסדרת הסרטים "מיקי מאוס" של חברת וולט דיסני, ומככבים בו מיקי מאוס, פיט, דונלד דאק, גופי, פלוטו, הוראס הורסקולאר וקלרבל הפרה, כאשר כולם מיקום מיקי מאוס.
הסרט בוים על ידי ג'ורג' סקריבנר, נכתב על ידי גריט גראהם, סאם גראהם וכריס הובל, הופק על ידי דן ראונדס, נערך על ידי לי פטרסון והולחן על ידי ניקולס פייק. חברות ההפקה של הסרט הן Walt Disney Pictures ואולפני ההנפשה של וולט דיסני, כאשר זו הפעם האחרונה שהאולפן הנפיש בתהליך המסורתי של דיו וצבע ומצלמה לפני שעבר למערכת הפקת הנפשה ממוחשבת. חלק מהאובייקטים בסרט, כמו הכרכרה, נוצרו במחשבים לפני שהודפסו על נייר והועתקו על גבי תאי הנפשה.
הקרנת הבכורה של הסרט הייתה ב-16 בנובמבר 1990 לפני הקרנת הסרט "ברנרד וביאנקה במבצע אוסטרליה", המשמש כסרט המשך לסרט "הרפתקאות ברנרד וביאנקה" משנת 1977. בישראל סרט זה גם הוקרן בבתי הקולנוע לפני הקרנת הסרט "ברנרד וביאנקה במבצע אוסטרליה", כאשר הקרנת הבכורה שלו הייתה ב-12 ביולי 1991 בדיבוב עברי. לאחר הקרנת הסרט בבתי הקולנוע, הסרט הופץ בקלטת וידאו וב-DVD, בין היתר בסדרה "אגדות דיסני". אורך הסרט הוא כ-25 דקות.
סרט זה נחשב לאפל יחסית לשאר הסרטים בסדרת הסרטים "מיקי מאוס", כמו כן הוא מסמן את הופעת הבכורה של ביל פרמר כקול של פלוטו והוראס הורסקולאר, לאחר שדיבב את גופי, כאשר הוא ביסס את קולו של הוראס לפי השחקנים ג'ים באקוס ובן שטיין. בנוסף סרט זה הוא הפעם האחרונה בה אלוויה אלמאן דיבבה את קלרבל הפרה, הדמות הנשית היחידה בסרט, לאחר שהוחלפה על ידי אפריל וינצ'ל עקב מותה. הסרט נחשב כסרט האחרון באורך בינוני שהוקרן לפני סרט באורך מלא של החברה, עד להקרנת הסרט "לשבור את הקרח - ההרפתקה של אולף" לפני ההקרנה של "קוקו" משנת 2017.
הסרט עובד למספר ספרים על פי עלילתו, כאשר הראשון מבינם נכתב על ידי פראן מנושקין. רמה שמבוססת על הסרט נמצאת במשחק "Mickey Mania", אשר יצא לראשונה בשנת 1994.
עלילה.
הסרט מתחיל באנגליה כאשר המלך ששלט בארץ בשלום ובחמלה חלה מאוד. בזמן שחלה, השלטון עבר לקפטן פיט ושומריו האכזריים אשר הפחידו את הממלכה. יום אחד, כשמיקי מאוס, כלבו פלוטו וחברו גופי חיפשו אוכל, עבר קרון מלא באוכל גנוב של קפטן פיט. פלוטו ראה נקניק מבצבץ מן המרכבה ורדף אחריו ישירות לתוך הטירה. כאשר מיקי דפק על דלת הטירה כדי להחזיר את פלוטו, אחד החיילים פתח לו את הדלת והכניס אותו מפני שהוא חשב שהוא הנסיך. פיט צעק על החייל שלא יכניס כל אחד שעובר, והצביע על המקום שבו נמצא הנסיך האמיתי, בכיתה שלו עם המורה הוראס הורסקולאר ומשרתו דונלד דאק. הנסיך שמע את פיט בחוץ, ופקד על מיקי ופלוטו לבוא אליו מיד. פיט בועט במיקי ומעיף אותו ישירות לתוך הטירה.
בזמן שבארמון מיקי פוגש את הנסיך, הם מגלים ששניהם זהים לחלוטין. הנסיך אמר למיקי כי הוא משועמם עם חייו ומשכנע את מיקי להחליף בגדים ותפקידים אחד עם השני. הנסיך מבטיח למיקי שהכל יהיה בסדר, ואם יהיו בעיות כולם יראו שהוא הנסיך עם האמיתי לפי הטבעת שלו. שתי הדמויות החליפו בגדים ותפקידים. שהיה מחופש למיקי, הנסיך עבד על פיט והוא בעט אותו ואת פלוטו מהארמון. מחוץ לארמון הוא פוגש את גופי, בזמן שמיקי למד בכיתה. הנסיך האמיתי היה עד למקרה בו מנסים לגנוב עוף מקלרבל הפרה ושני ילדיה. הילדים מסבירים כי במשך שנים החיילים לקחו את המזון והחפצים שלהם בשם המלך. כאשר כרכרה עם מזון גנוב עברה, הנסיך עצר אותה על ידי הזדהות דרך הטבעת והוא החזיר את האוכל לאנשים. החיילים ניסו לעצור את הנסיך, מפני שהם חשבו שהוא מתחזה, אך הם לא הצליחו. אחד החיילים סיפר לפיט כי לאחד הקבצנים הייתה טבעת מלוכה כמו הנסיך.
פיט נבהל כי הוא הבין שהוא זרק את הנסיך האמיתי מהממלכה. כדי שלא יענישו אותו, פיט תכנן להפוך את מיקי לנסיך החדש ולהרוג את הנסיך המקורי. מיקי, אשר לבוש כמו נסיך, נקרא לראות את "אביו" המלך שעכשיו הוא גוסס. מיקי נכנס לחדר המלך הגוסס, שם המלך אמר לו שהוא חייב לרשת את מלכותו ולהפוך למלך. מיקי מחליט למצוא את הנסיך המקורי מהר ככל האפשר, אבל פיט מגיע וסוחט את מיקי בטענה שאם הוא לא יוכתר כמלך הוא ישרוף את פלוטו. בינתיים, הנסיך האמיתי שמע את הפעמונים מכריזים על מותו של אביו והוא מבין שהוא חייב לחזור לארמון. בזמן שההכתרה התחילה, פיט לכד את הנסיך ועצר את משרתו דונלד דאק מסיבה לא ידוע. גופי התחפש לתליין, ושחרר את הנסיך ודונלד דאק מהכלא, משם הם רצו לטקס ההכתרה. בזמן שמיקי מנסה לדחות את ההכתרה על ידי הארכיבישוף, הנסיך מגיע ונלחם מול פיט. פיט הסתבך עם חייליו ויחד הם נפלו מחלון. הנסיך ומיקי התעודדו בהצלחתם. הארכיבישוף מבולבל ואינו יודע את מי להכתיר כמלך, עד שפלוטו זיהה מי זה מי. הנסיך האמיתי הוכתר למלך אנגליה, ויחד עם מיקי וגופי לצידו הוא שלט במשך שנים רבות בצדק וברחמים.
מדבבים.
הדיבוב העברי של הסרט בוים והופק על ידי שפרירה זכאי.
יחסי איי מרשל–טאיוואן
יחסי איי מרשל–טאיוואן הם היחסים הדיפלומטיים הרשמיים שבין רפובליקת איי מרשל לבין הרפובליקה הסינית.
היסטוריה.
איי מרשל היא אחת מהמדינות המעטות בעולם שמכירות ברפובליקה הסינית ומנהלות עמה יחסים דיפלומטיים רשמיים.
במאי 2005, צ'ן שואי-ביאן, נשיא טאיוואן, הפך לראש המדינה הזרה הראשונה, שהגיע לביקור רשמי באיי מרשל.